Incident li seħħ ftit tal-ħin ilu għall-ħabta tat-3.30pm fi Triq il-Palma f'Raħal Ġdid fejn jidher li seħħet kollużjoni bejn żewġ vetturi. Issejħet il-pulizija fuq il-post kif ukoll l-assistenza medika minn Mater Dei. Nies fuq il-post saħqu li nstema' ħoss kbir b'kawża tad-daqqa. Il-karozzi rispettivi, kienu misjuqa minn żewġ nisa. L-għamla tagħhom hija ta' Suzuki Swift u Renault Megane . Il-mara li kienet qed issuq il- Megane tidher li ġarrbet ġrieħi f'għonqa hekk kif ingħatat l-assistenza medika mmedjata. Is-sewwieqa tas-swift tidher li ma ġarrbitx ġrieħi iżda qed issofri minn xokk. Triq Ħal Luqa, f'Raħal Ġdid tinsab magħluqa minħabba l-operazzjoni medika u minħabba l investigazzjonijiet. Aktar informazzjoni malli taslilna.